钦定古今图书集成/明伦汇编/氏族典/第264卷 > 王宗瑶
## 钦定古今图书集成/明伦汇编/氏族典/第264卷 > 王宗瑶

按《十国春秋》，前蜀王宗瑶，高祖义子也。高祖图成都
时，宗瑶与王宗弼等俱西上，破鹿头关，拔汉州，陷德
阳，宗瑶之功为多，官茂州刺史，将兵攻彭州，败杨晟
于城下。未几，徙简州。乾宁二年，三镇犯关，宗“瑶帅师
赴难，屯兵于绵州，军容甚盛，国人莫不啧啧称之。高
祖即皇帝位，诏宗瑶兼中书令。永平五年，充东北面”
招讨使，攻凤州，遂克其地。已而受遗诏辅政。后主立，
论功封临淄王。